|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 31.01.2018.   |  | | --- | |  |   **Спољнотрговинска робна размена 2017.**  **Укупна спољнотрговинска робна размена Србије за период јануар - децембар 2017. године износи:**  – **38939,1 милионa долара – пораст од 15,3% у односу на исти период претходне године;**  – **34465,7 милиона евра – пораст од 13,0% у односу на исти период претходне године.**  **Извезено** је робе у вредности од **16992,4** **мил. долара**, што чини раст од 14,2% у односу на исти период претходне године, а **увезено је робе** у вредности од **21946,7 мил. долара**, што је за 16,1% више него у истом периоду претходне године.  **Извоз робе**, изражен у **еврима**, имао је вредност од **15047,1 милиона**, и то је повећање од 12,0% у поређењу са истим периодом претходне године. **Увоз робе** имао је вредност од **19418,6 милиона**, што представља повећање од 13,8% у односу на исти период прошле године.  **Дефицит** износи **4954,2 мил. долара**, што чини **повећање од 23,4%** у односу на исти период претходне године. Изражен у еврима, дефицит износи 4371,5 милиона, што је повећање од 20,2% у поређењу са истим периодом претходне године.  **Покривеност увоза извозом** је **77,4%** и мања је од покривености у истом периоду претходне године, када је износила 78,8%.  Посматрано регионално, највеће учешће у извозу Србије имао је Регион Војводине (32,9%); следи Београдски регион (26,5/%), Регион Шумадије и Западне Србије (24,6%), Регион Јужне и Источне Србије (16,0%), а око 0,1% извоза је неразврстано по територијама.  Највеће учешће у увозу Србије имао је Београдски регион (46,0%); следе Регион Војводине (27,4%), Регион Шумадије и Западне Србије (16,4%), Регион Јужне и Источне Србије (9,5%), а око 0,7% увоза није разврстано по територијама. Не располаже се подацима за Регион Косово и Метохија.  Извоз и увоз по регионима дат је **према седишту власника робе у моменту прихватања царинске декларације**. То значи да власници робе, по царинском закону, могу бити произвођачи, корисници, извозници или увозници робе. Ову чињеницу треба имати у виду приликом тумачења података по регионима. На пример, увоз нафте и гаса највећим делом се обухвата у Региону Војводине и Београдском региону, а то су енергенти за укупну територију Србије.  У **структури извоза по намени производа** (принцип претежности) највише су заступљени производи за репродукцију, 55,5%(9437,6 мил. долара), следе роба за широку потрошњу, 33,4% (5670,5) и опрема, 11,1% (1883,1). Некласификована роба по намени износи 0,0% (1,2 мил. долара).  У **структури увоза по намени производа** највише су заступљени производи за репродукцију, 57,2% (12545,9 мил. долара), следе роба за широку потрошњу, 18,6% (4073,2), и опрема, 12,4% (2711,9). Некласификована роба по намени износи 11,9% (2615,7 мил. долара).  Спољнотрговинска робна размена била је највећа са земљама са којима Србија има потписане споразуме о слободној трговини. Земље чланице Европске уније чине 64,0% укупне размене.  **Главни спољнотрговински партнери**,појединачно, били су:   |  |  |  |  |  |  | | --- | --- | --- | --- | --- | --- | | **Извоз** | мил. USD | мил. EUR | **Увоз** | мил. USD | мил. EUR | |  |  |  |  |  |  | | Италија | 2237.0 | 1990.3 | Немачка | 2775.0 | 2455.1 | | Немачка | 2131.6 | 1888.8 | Италија | 2208.7 | 1956.1 | | Босна и Херцеговина | 1370.3 | 1210.7 | Кина | 1775.7 | 1567.7 | | Руска федерација | 995.5 | 881.3 | Руска федерација | 1586.3 | 1410.6 | | Румунија | 818.9 | 723.9 | Мађарска | 1067.1 | 942.8 |   Наш други по важности партнер јесу земље CEFTA, са којима имамо суфицит у размени од 2043,7 мил. долара, који је резултат углавном извоза пољопривредних производа (житарице и производи од њих и разне врсте пића), гвожђа и челика, производа од метала, друмских возила. Када је реч о увозу, најзаступљенији су гвожђе и челик, камени угаљ, кокс и брикети, поврће и воће, плута и дрво. Извоз Србије износи 2974,0 а увоз 930,3 мил. долара за посматрани период. Покривеност увоза извозом је 319,7%. Изражено у **еврима**, извоз износи **2628,3** а увоз **820,9** мил. евра (суфицит је 1807,4 мил. евра, а покривеност увоза извозом 320,2%).  Посматрано појединачно по земљама, највећи суфицит у размени остварен је са земљама из окружења: Босном и Херцеговином (извозе се највише гасна уља и уље од сунцокрета, а увози се кокс и полукокс од каменог угља и жица од гвожђа и челика), Црном Гором (извоз дизел аутомобила и воде са додатком шећера, а увозе се највише вина и лигнит) и Македонијом (извоз топловаљаних трака у котуровима и уља од сунцокрета, а увозе се највише вина и лекови). Од осталих земаља истиче се и суфицит са Бугарском, Румунијом, Хрватском, Словачком, Великом Британијом, Италијом, Шведском и Молдавијом. Највећи дефицит јавља се у трговини са Кином (због увоза телефона за мрежу станица и лаптопова) и Немачком. Следи дефицит са: Руском Федерацијом (због увоза енергената, пре свега, нафте и гаса),Турском, Пољском (увоз делова за моторна возила), Ираком, Мађарском, Белгијом, Аустријом, Чешком, Индијом, Грчком, Украјином (увоз руде гвожђа и концентрати).  **Према одсецима Стандардне међународне трговинске класификације (СМТК)**, извоз првих пет одсека чини 31,9% укупног извоза. Увоз првих пет одсека чини 26,7% укупног увоза. Одсек *неразврстана роба*, у који се сада укључује и роба на царинском складишту и у слободној зони, има учешће у укупном увозу 12,0%.   |  |  |  |  |  |  | | --- | --- | --- | --- | --- | --- | | **Извоз** | мил. USD | мил. EUR | **Увоз** | мил. USD | мил. EUR | |  |  |  |  |  |  | | Електричне машине и апарати | 1549.2 | 1368.5 | Друмска возила | 1715.2 | 1528.3 | | Друмска возила | 1401.3 | 1250.0 | Нафта и нафтни деривати | 1392.1 | 1229.9 | | Поврће и воће | 886.7 | 783.7 | Електричне машине и апарати | 1168.1 | 1031.1 | | Обојени метали | 819.6 | 725.5 | Индустр. машине за општу употребу | 814.0 | 718.4 | | Производи од каучука, нигде непоменути | 759.0 | 669.3 | Медицински и фармацеутски производи | 765.5 | 677.9 |   У **децембру** 2017. годинеје извезено је робе у вредности од **1396,1 милиона долара**, што чини повећање од 12,7% у односу на исти месец претходне године. Увоз је износио **2040,1 милиона долара**,што је повећање од 18,8% у односу на исти месец претходне године.  Изражено у еврима **извезено** је робе у вредности од **1179,5 милиона евра**, што чини повећање од 0,6% у односу на исти месец претходне године. **Увоз** је износио **1724,6 милиона евра**, што чини повећање од 6,0% у односу на исти месец претходне године.  Рачунато у доларима, десезонирани индекс децембар 2017 / новембар 2017. године показује пад извоза за 0,8% и пад увоза за 1,1%. Рачунато у еврима, десезонирани индекс децембар 2017 / новембар 2017. године показује пад извоза за 1,6% и раст увоза за 0,3%.  Према Номенклатури статистике спољне трговине (**НССТ**) за месец ***децембар***:  На листи првих 5 производа у **извозу**, прво место заузима извоз *сетова проводника за авионе, возила и бродове* (71мил. долара)*;* друго место припада извозу *топло ваљаних производа (гвожђе и нелегирани челик) у котуровима* (50 мил. долара); на трећем месту је извоз *нових спољних гума за аутомобиле* са 31 мил. долара*;* извоз *рафинисаног бакра* био је 29 мил долара; последње место припада извозу *аутомобила*, *паљење свећицом*, *преко 1000, али испод 1500 cm3,* са 23 мил. долара.  Листа првих 5 производа у **увозу** показује да је *сирова нафта* (84 мил. долара) наш први увозни производ. Други по значају су *лекови за малопродају* (58 мил. долара).На трећем месту увозне листе је *природни гас* (54 мил. долара). *Делове и прибор за моторна возила* смоувезли за 44 мил. долара. Последње место заузима увоз *телефона за мрежу станица* са 26 мил. долара.  Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно). |